**Ачыкъ дерс**

**Тема: Джаубаланы Хусей**



**«Кюз артында»**

**Устаз:**

**Бостанланы Ф.К.**

**Ачыкъ дерс: Джубаланы Хусейни назмусу «Кюз артында»**

**Дерсни темасы: Джаубаланы Х. «Кюз артында»**

**Дерсни мураты:** Къачны шартларын эсге тюшюрюу, табийгъатны сакъларгъа , кегет тереклени сюерге юретиу; сабийлени табийгъатха, урунугъа сюймекликлерин терен этиу, тил байлыкъларын ёсдюрюу; назмуну кереклисича окъургъа юретиу.

**Дерсде окъуу керекле:** компьютер, китабла, «Къач» деген сурат.

**Дерсни барыуу**

1. **Сабийлени дерге хазырлау.**
2. **Юйге берилген ишни тинтиу.**

У: Сабийле юйге не иш берилген эди?

С: Каракетланы Ю. «Ахматчыкъ » деген назмуну окъуб азбар этерге.

( *4-5 сабий назмуну азбар айтадыла.*)

У: Ахматны ушагъындан хапар айтчыгъыз. Ахмат ким бла ушакъ этеди?

С: Ахмат бла кёгет терекле ушакъ этедиле.

У: Сабийле а сизни юйгюзде бармыды тереклеригиз?

С: Хо барды.

У: А сиз алагъа къараймысыз?

С: Хо къарайбыз.

У: Къалай къарайсыз? Не этесиз?

С: Тереклени тегереклерин басха бла ариулайбыз, къазыб джумшатабыз, джазда базыкъ бутагъын тытыр бла акълайбыз.

У: Апирим сизге сбийле. А ким айталлыкъды менге терекле бизге кегет бергенден башха джугъубузгъа джараймыдыла?

С: Джарайдыла. Кетген ыйыкъда биз окружающий мир дерсде анны юсюнден ушакъ этген эдик. Биз солусакъ кислород бла солуйбуз да ичибизен углекислый газ чыгъарабыз. А терекле уа углекислый газ бла солуб бизге таза ариу кислород чыгъарадыла. Джайны иссисинде терекни салкъынына кириб да кюн таякъладан бугъунабыз, солуйбуз.

У: Аперим сизге. А сиз тереклени къалай сакълайсыз?

С: Биз аланы сындырмайбыз, малланы ийиб къоюб къабугъун ашатмайбыз.

У. Сабийле энди биз кесибиз беш тизгинден къуралгъан назмучукъ къурайыкъ. Аллай назмугъа синквейин дейдиле. Синквейн ол француз тилден кечкен сездю. Бештизгин деген сездю. Биринчи тизгинде сез джазылады. Экинчи тизгинде эки сыфат. Ючюнчю тизгинде юч этим. Тертюнчю тизгинде тёрт, беш сезден къуралгъан, теманы ачыкълагъан айтым. Бешинчи тизгинде теманы магъанасына кёре бир сёз.

**Терек.**

**Ариуду, мийикди.**

**Ёседи, чагъады, чайкъалады,**

**Бизге татлы кёгетле береди.**

**Сюебиз!**

У: Къалай акъыллы иги сабийлесиз сиз.

1. **Джангы десни ангылатыу.**

Энди сабийле келигиз джангъы дерсибизни юсюнден бир ушакъ этеик. Бюгюн бизни дерсибизни бир аламат темасы барды. Мен сизге бусагъат бир джомакъ айтайым да, сиз анга тюз джууаб берсегиз ма ол боллукъду бюгюнгю дерсибизни темасы.

Джелле къаты, кюнле суукъ

Джайдан эсе, къышха джуукъ.

Терекледен алмаланы къагъадыла,

Чапракъчыкъла сары болуб агъадыла

*(Къач)*

С: Къач

У. Сабийле эсигиздемиди биринчи классда»Хариф » китабда биз джылны айларын къарачайча айтхан эдик. Сиз менге къачхы айланы къарачайча айталлыкъмысыз?

С.(*юч сабий джууаб бередиле*)

**Этыйыкъ**  ай – сетябрь. **Эндреюк** ай – октябрь. **Абыстол** ай - ноябрь

У: Энди сабийле бу суратха бир къарагъыз былайда сиз не кёресиз?

С: Къачны керебиз.

У: Чегет къаллай кийим кийгенди?

С: Сары , къызыл, джашил. Чегет тюрлю- тюрлю кийим кийгенди.

У: Хар зат къачда къалай тюрленеди?

С: Кюнле сууукъ болгъандыла. Кюнле къысха болгъандыла. .  *(3-4 сабий джууаб бередиле)*

У:Сабийле терезеден бир къарачгъыз. Бизни арбазыбыз да уа не тюрленгенди?

С: Бизни школ арбазыбыз да джайда гюллерибиз акъ, къызыл, сары, тюрлю-тюрлю ариу бетли чагъыб тура эдиле. Энди уа гюллерибиз къатхандыла . Тюнене биз сохтала барыбыз да чыгъыб гокка урлукъ джыйгъанбыз . Энди джыл да гюллени салыр ючюн. Тегерекде ханс да къатханды. Школну тёгерегинде хоншула барысы да биченлерин джыйгъандыла. А бичени уа адамла къачда джыйядыла.

У: Аперим сабийле сиз билмеген зат джокъду да.

Къачда дагъыда къаллай ишле барадыла?

С: Миллет саулай гардош джыйяды. Кёгет тереклени кегетлерин джыйядыла. Отун келтиредиле. Къышха хазырланадыла. Бизни элибизде адамла кёб ишлейдиле.

У. А сиз сабийле къачны юсюнден нарт сёзле билемисиз? Айталлыкъмысыз?

С. ХО.

У. Сора оюнчукъ ойнайыкъ

« Къачны бир кюню, джылны азыгъын \_\_\_\_\_\_\_\_\_\_\_\_\_\_»

чачдырады

ашатады

джыйдырады

«Джаз гокка хансла бла, къач а кёгетле бла \_\_\_\_\_\_\_\_\_\_\_\_\_\_\_»

толуду

уллуду

байды

« Къачда арбазда толу, сабанда \_\_\_\_\_\_\_\_\_\_\_\_\_\_\_\_\_\_»

къуру

уллу

суулу

У. Аперим барысын да тюз айтдыгъыз.

У: - Барыгъыз да къачнымы сюйесиз?

С: Хо сюебиз. Джайны да сюйебиз. Школда окъумагъаныбыз ючюн. Къышны да сюйебиз чаналада учханыбыз ючюн. Джазны да сюебиз табийгъат уяныб дуниягъа джан кириб башланнганы ючюн.

У: Аперим сизге сабийле.

- Сабийле,джазыучу сезле бла, къобузчу къобуз бла, Суратчы сурат бла кёргюзтедиле джылны чакъларын . Келигиз биз бюгюн Пётр Ильич Чайковскийни « Джылны чакълары » деген произведениясына бир тынгылайыкъ. *(произведениеден кесегине тынгылайдыла сабийле)*  Джаратдыгъызмы сабийле музыканы?

С: Хо джаратдыкъ.

У: Сиз анга тынгылагъан заманда кёзюгюзге къалай кёргюзтесиз къачны, къаллай макъам бла ачыкълайды композитор къачны сыфатын?

С: Мыдах макъам бла ачыкълайды .

У: Тюз айтасыз композитор къачны мыдах макъам бла ачыкълайды. Къачда ханс къытады, Джырлаучу чыпчыкъла джылы джерлеге учуб кетедиле. Табийгъат джукъларгъа хазырлангангъа ушайды анны ючюмн музыканы макъамы да мыдах болуб эштиледи.

У: Биз бюгюн дерсибизде Джаубаланы Хусейни « Кюз артында » деген назмусун окъурукъбуз. Назмуну окъуруму аллы бла

Мен сизни сабийле Джаубаланы Хусей бла бир танышдырайым.

Джаубаланы Мухаджирни джашы Хусей 1936 джыл 2 сентябрда Нижний Теберди элде туугъанды. Аны атасы устаз болгъанды. Школну айырмагъа окъуб бошаб. Военный училищеге кириб окъуб бошагъанды. Аны окъуб бошагъандан сора Теберди элни совети болуб ишлегенди. Хусей бек эртеден джазыб башлагъанды . Биринчи назмуларын Хусейни 1956 джылда газетге чыгъыб башлагъандыла. 1961 джыл ол журналист болуб «Ленини байрагъы» деген газетде ишлеб башлагъанды. 1988джыл «Къарачай » газетни главный редакторну заместители болгъанды. Хусей Мухаджирович член союза журналистов и писателей КЧР болгъанды. Джашауну арт джылларында Хусей телевиденияда карачай тилде вещанияланы редакциясыны тамадасы болуб ишлегенди. Сиз сабийле Джаубаланы Хусейни билмейсиз. А биз уллуракъла Хусейни барыбыз да биле эдик, таный эдик. Ол бардыргъан телевидениеде передачаланы барыбыз да бек сюйюб къарай эдик, тынгылай эдик. Къарачай Черкес Республиканы тамадасыны указы бла Джаубаланы Хусейге «Народный поэт» деген сыйлы ат аталгъан эди. Джубаланы Хусейни кёб чыгъармалары барды ала «Атаны сёзю», «Балийле чагъадыла», «Кюзгю», «Сибил Нартла», «Исси нал» дагъыда кеб чыгъармалары барды. Аны чыгъармалары башха тилледе да басмаланганды. Хусей кеб джыр да джазгъанды аланы ичинде сиз билген джырлада бардыла «Таулы къызчыкъ Роза», «Эки Джюрек», «Мени джуртум» Хусейни назмуларына музыканы белгили композиторла Ногъайлыланы Маджит, Марат Кочкаров дагъыда башхала бек сюйюб джазгъандыла. Джаубаланы Хусей джумушакъ джюрекли, ариу сёзлю уллу адамлыгъы болгъан, фахмулу адам болгъанды.

1999 джыл 6 июнда тенгине къайгъы сезге барыб тургъанлай джюреги тохтаб ауушуб къалгъанды. Анга къарачай да, Малкъар да да къыйналмагъан бушуу этмеген адам къалмагъан эди. Ма аллай аламат сыйлы джашы болгъанды къарачай миллетни Джаубаланы Хусей. Кеси дуниядан кетгенлигине аны проиведенияларын бюгюн бюгечеда барыбызда сюйюб окъуйбуз. Хусейни кёб джазмалары школ программагъа да киргендиле . Биз да бюгюн анны «Кюз артында» деген назмусун окъурукъбуз. Мен бир окъуюм сиз бир тынгылагъыз сора назмуну юсюнден да бир ушакъ этербиз.

1. **Сабийлеге устаз назмуну аууздан окъуйду.**

**« Кюз артында»**

Алтын чачгъа бёлене,

Чегет кийим тешеди,

Чапрагъы тюбюнде

Тёшек бола тюшеди.

Къалын терек бурмала

Джукъа джукъа Кёрюнюб,

Къыбла таба турнала

Барадыла юрюлюб.

Отлау табмай тапхырда,

Ийнек юйге къарайды,

Таулу къошну къатында

Къышха бичен къалайдды.

У: Сабийле джаратдыгъызмы Джаубаланы Хусейни назмусун?

С: Хо джаратдыкъ.

У: Назмуну ичинде сиз богъан сезлени магъанасын да ангыладыгъызмы?

С: Огъай ( Кюз, къыбла, юрюлюб, тапхыр, таулу)

1. **Сёзлюк иш.**

*(Кюз, къыбла, юрюлюб, тапхыр, таулу – сезле экранда керюнедиле)*

Сабийле къачны къарачайча дагъыда бир башха аты барды анга **кюз** дейдиле . Къачны аллына кюз аллы дейдиле, къачны ахырына кюз арты дейдиле. Къыбла - деб исси джерлеге айтадыла анда къыш болмайды. Юрюлюб – деб бир бири ызындан тизилиб баргъангъа айтадыла. Тапхыр – малла отлагъан джерге айтадыла

Таулу – деб тауда джашагъан адамгъа айтадыла. Къарачайлылагъа бир тюрлю таулула дейдиле.

**Оюн «Бу неди?»**

**У.** Сабийле, келигиз энди «Бу неди » деген оюнчукъну бир ойнайыкъ. Мен сизге джыны чакъларыны юсюнден джомакъла бир айтайым сиз алагъа, менге бир джууаб берисиз.

Джылылыкъны къорлугъун

Кюнден тартыб алады.

Азыкъланы урлугъун,

Джер къарнына салады.

Омакълыкъны сюеди,

Джашил кийим киеди,

Болджалы бек азды –

Бу не затды (**джазды**)

Урлукъланы чыгъарыб,

Бачхаланы сугъарыб,

Битимлени битдиред,

Чагаларын этдиред.

Кёк чепгенни киеди,

Иссиликни сюеди.

Ариулукъдан байды

Бу уа неди (**джайды**)

Сабанланы джетдириб,

Мюрзеулени джыяды.

Къышха хазыр этдириб,

Гюрбелеге къуяды.

Кёзюунде келеди,

Халкъгъа байлыкъ береди.

Этген иши тюздю –

Бу а неди? (**къачды)**

Акъ кийизни джайгъанлай,

Гузабалаб джетеди.

Сора, кюн узайгъанлай,

Къатылыкъла этеди.

Джигерлени джаныды,

Хомухланы джаууду.

Сыйлагъанга- тынчды-

Бу уа неди? (**къышды**)

1. **Рефлексия**
2. Назмуну сабийле окъуйдула.
3. Соруула:

**У:- Чегет къаллай кийим киеди?**

С: Алтын кийим киеди.

**У:- Турнала къачда къайры учуб кетедиле?**

С: Къачда турнала къыбла таба юрюлюб барадыла.

**У:- Малны отлауу къачда къалай болады?**

С: Къачда малла отлау табмайдыла. Юйге къарайдыла.

**У:- Мал къошлада уа къаллай ишле бардырадыла адамла?**

С: Къошда малчыла къошну къышха хазырлайдыла. Къошха аш джыйядыла.

**У:- Турнала къайры учханларыны юсюнден джазылгъан тизгенлерин табыб окъуюкъ.**

С: Къыбла таба турнала

Барадыла юрюлюб.

**У:- Аууздан ким къаллай сурат салыргъа боллукъду?**

С: Терекле саргъалыб, терек тюбледе акъгъан чапракъла кюйюзча джайылыб. Кёкде да къанатлыла юрюлюб къыбла таба учуб баргъанлары. Малчыла да арбала бла къошха бичен ташый тургъанлары.

**У. Сабийле энди сиз къачны бояууларын**

**къалай кёзюгюзге кергюзтеесегиз аллай бояула бла бир боячыгъыз аллыгъызда суратланы.**

3.Джангы дерсни юсюнден устазны къысха ушагъы.

**У.** Назмуну окъудукъ, джаратдыкъ энди бу назмугъа кластер бир

къурайкъ. Кластерни не богъанын биле болурсуз мен да къысхасы бла бир –эки сез айтаим.

**Кластер –** ол сизни прозведениени окъугъаныгъыздан сора сизни къаллай затла эсигизге, акъылыгъызгъа келген затланы бир бирлерине тагъыб, магъанасын графический схемагъа джазаргъа керекди. Схеманы ортасына

теманы магъанасына кёре бир сез джазылады. Аны магъанасына кёре анга такъмакъла джазыладыла

Энди сабийле, келигиз хар барыгъыз да кесигиз акъылыгъызда схемагъа, эсигизге келген затланы, биз бюгюн окъугъан назмуну юсюнден аллыгъызда кластерге джазыгъыз 3-4минутха. Кластерни баш сёзю  **къач.** Сора бир окъурбуз не джазалгъаныгъызны.

( *Бир, эки сабийни кластерин окъуйбуз, тинтебиз. Юйде энтда сагъыш этерсиз да джазарсыз)*

**Дерсни тамамлау.**

1. **Бу дерсде къайсы назмуну окъудукъ? Аны ким джазгъанды? Назму да нени юсюнден джазылады?**

С: Джаубаланы Хусейни «Кюз артында » деген назмуну окъудукъ.

**Ус. Сиз бюгюн ишигизни джаратдыгъызмы?**

1. Этилген ишге багъа бериу.
2. **Юйге иш.**

Джаубаланы Хусейни «Кюз артында» деген назмусун азбар этерге.

Сурат салыргъа. Кластерге такъмакъла къошаргъа.